CELEX: C2006/121/11
Language: hu
Date: 2006-05-20 00:00:00
Title: C-143/06. sz. ügy: A Landgericht Hamburg által  2006. március 17-én  benyújtott előzetes döntéshozatal iránti kérelem – Ludwigs-Apotheke München Internationale Apotheke kontra Juers Pharma Import-Export GmbH

20.5.2006   
            
            
               HU
            
            
               Az Európai Unió Hivatalos Lapja
            
            
               C 121/6
            
         A Landgericht Hamburg által 2006. március 17-én benyújtott előzetes döntéshozatal iránti kérelem – Ludwigs-Apotheke München Internationale Apotheke kontra Juers Pharma Import-Export GmbH
   (C-143/06. sz. ügy)
   (2006/C 121/11)
   Az eljárás nyelve: német
   A kérdést előterjesztő bíróság
   Landgericht Hamburg.
   Az alapeljárás felei
   
      Felperes: Ludwigs-Apotheke München Internationale Apotheke.
   
      Alperes: Juers Pharma Import-Export GmbH.
   Az előzetes döntéshozatalra előterjesztett kérdések
   
               1)
            
            
               Úgy kell-e értelmezni a 2001/83/EK irányelv (1) 86. cikke (2) bekezdése harmadik francia bekezdése szerinti szabályozást, hogy az ellentétes egy olyan nemzeti szabályozással, amely tilos reklámként megtiltja a gyógyszerimportőr számára a gyógyszerek árjegyzékének küldését, ha és amennyiben az abban felsorolt gyógyszerek az érintett tagállamban ugyan nincsenek engedélyezve, de egyedi esetekben az Európai Unió más tagállamaiból valamint más államokból importálhatók?
            
         
               2)
            
            
               Milyen célja van a szabályozásnak, amely szerint, amennyiben ezek nem tartalmaznak utalásokat a gyógyszerre, a reklámozásról szóló cím nem vonatkozik a kereskedelmi katalógusokra és árjegyzékekre, ha a gyógyszerek reklámozására vonatkozó nemzeti rendelkezések alkalmazási területét ezáltal nem határozzák meg kimerítően?
            
         
      (1)  HL L 136., 34. o.; magyar nyelvű különkiadás, 13. fejezet, 27. kötet, 69. o.